
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV., ŠAKIŲ SEN., JUNIŠKIŲ K.1A (KADASTRINIS NR.8423/0001:14), DUOBIŠKIŲ K.V. NAUDOJIMO BŪDO PAKEITIMO PAGAL ŠAKIŲ RAJONO SAVIVALDYBĖS TERITORIJOS BENDRĄJĮ PLANĄ

2015 m.  kovo 16 d. Nr. AT-227
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo 29 d. nutarimu Nr. 1073 patvirtinto Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu  Šakių rajono savivaldybės tarybos 2009 m. balandžio 30 d. sprendimu Nr. T-147 „Dėl rajono savivaldybės teritorijos bendrojo plano tvirtinimo“ ir atsižvelgdamas į Valstybės įmonės Šakių miškų urėdijos, atstovaujamos miškų urėdo Sigito Tamošaičio 2015 m. kovo 12 d. prašymą Nr. SD-158:

1. K e i č i u kitos paskirties 0,5708 ha ploto žemės sklypo (kadastro Nr.8423/0001:14) Duobiškių k.v., esančio Šakių r.sav., Šakių sen., Juniškių k.1A, žemės naudojimo būdą iš vienbučių ir dvibučių gyvenamųjų pastatų teritorijos į visuomeninės  paskirties teritorijos būdą. 

2. N u s t a t a u  kitos paskirties visuomeninės paskirties teritorijos būdo 0,5708 ha ploto  (kadastro Nr.8423/0001:14) Duobiškių k.v., esančio Šakių r.sav., Šakių sen., Juniškių k.1A, vertes:


nominalią vertę – 1984 (tūkstantis devyni šimtai aštuoniasdešimt keturi) eurai, nominali indeksuota sklypo vertė – 3174,40 (trys tūkstančiai šimtas septyniasdešimt keturi eurai 40 eurocentų) eurai;

vidutinę rinkos vertę – 1400 ( vienas tūkstantis keturi šimtai) eurų.
        
3. P a ž y m i u, kad  šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo valdytoja Valstybės įmonė Šakių miškų urėdija turi kreiptis į Valstybės įmonės Registrų centrą dėl 1 ir 2 punktuose nurodyto žemės sklypo būdo nustatymo ir nustatytų verčių įregistravimo.

4. Įsakymas gali būti skundžiamas Lietuvos Respublikos administracinių bylų teisenos įstatymo  nustatyta tvarka.

Administracijos direktorius                                                                              Juozas Puodžiukaitis

